Chillwave’i vanaisa Chaz Beari album „Outer Peace” on pidu sinus eneses, aga väljaspool ka. Eriti ei tundu, et Chaz välisilmaga rahu tahaks teha, nagu võiks ehk järeldada plaadi pealkirjast.
#000001
Pigem väljub muusik mugavustsoonist ja püüab vaimustada uudsete vintaaživabade sound’idega: koloriitne küte ja pulbitsev kliiniliselt puhas biit, meeldiv ja trendikas. Täitsa teine tera, kui võrrelda paari aasta taguse lo-fi-tuules kruiisiva „Boo Boo’ga”.
#000002
Välise sära veidi üle võlli demonstreerimisele vaatamata (eeskätt videotes „Freelance” ja „Ordinary Pleasure”) ei kao Toro y Moi juurest iseloomulik üksildane poolküüniline vibe. Mõtteavaldused, märksõnad, karikatuursed soigumised. Album ei lähe kunagi liiga tõsiseks ega ka mõttetuks lollitamiseks kätte ära. Kesksetes lugudes „Freelance” ja „Ordinary Pleasure” arutleb Chaz tabavalt sotsiaalse surve ja edu näilisuse üle, nagu võiks arutleda üks keskeale lähenev töönarkomaanist disainer. Fantaasiat sütitavaid märksõnu on näiteks palades „Monte Carlo” ja „New House”. Viimases mainitakse ühtäkki LCD Soundsystemi ninameest James Murphyt elutoas!
#000003
Läbinisti heakõlaline, visandlik, aga samas detailideni läbi komponeeritud album, mis sobib igasugustesse pretensioonitutesse esitusloenditesse ja kohtadesse. Näiteks riidepoodi, kus ostleja klaasistunud pilk koheselt klaaristub ja peaga tuleb ära tuviliigutus.
#000006
2012. aastal sündinud eesti indie-roki ja dreampop’i klassikute (Pia Fraus, Imandra Lake, Dreamphish, Wolfredt) mitmest liikmest ja kirjanik Jan Kausist koosnev sõpruskond-rokigrupp hoiab eesti indie-loomakest kenasti kaitse all. 2019. jaanuaris ilmunud LP „Käed” tatsab oma olmepoeetilist eksistentsi kindlatel radadel ega lase neil rohtuda.
#000007
2014. aastal avaldas Liis Ring artistinime cirkl alt debüütalbumi „Fables of a Faraway Land”, mis sai paljude kriitikute sooja vastuvõtu osaliseks. Järgnes vinüüli kujul ja juba Liis Ringi nime alt EP „Satori”, mille kõlapilt on debüüdiga võrreldes kontseptuaalsem ja väljenduslaadilt eksperimenteerivam.
#000008
18. jaanuar 2019 oli üks oodatuimaid uue muusika reedeid: teiste seas paiskasid värske albumi letti James Blake, Future, Toro y Moi, Steve Gunn ja Deerhunter.
#000010